

Noraksts

Attīstības un teritorijas plānošanas

 komisija 01.10.2024. (prot.Nr.39)

**Lēmums**

Cēsīs, Cēsu novadā

2024.gada 1. oktobrī Nr.542

**Par pašvaldības kustamās mantas atsavināšanu, 1087,84 m3 zāģbaļķu īpašumā**

**“Priekuļu pagasta pašvaldības zeme” izsoles noteikumu apstiprināšanu**

 Pašvaldības Attīstības un teritorijas plānošanas komisija iepazīstas ar informāciju par pašvaldības kustamās mantas – 1087,84 m3 zāģbaļķu īpašumā “Priekuļu pagasta pašvaldības zeme” atsavināšanu un izsoles noteikumu projektu. Izvērtējot komisijas rīcībā esošo informāciju, konstatēts, ka:

Izsolāmā kustamā manta ir 1087,84 m3 zāģbaļķu pašvaldībai piederošajā nekustamajā īpašumā “Priekuļu pagasta pašvaldības zeme”, Priekuļu pagastā, Cēsu novadā.

Ar Cēsu novada Priekuļu apvienības pārvaldes vadītājas E.Šīrantes atsavināšanas ierosinājumu kustamā manta - 1087,84 m3 zāģbaļķu īpašumā “Priekuļu pagasta pašvaldības zeme” nodota atsavināšanai izsolē.

Publisko personu mantas atsavināšanas likuma 10.panta pirmās daļas regulējums nosaka, ka izsoles noteikumus apstiprina attiecīgās atvasinātas publiskas personas lēmējinstitūcija.

Pamatojoties uz Pašvaldību likuma 73. panta trešo daļu, un atbilstoši “Publiskas personas mantas atsavināšanas likuma” 10.pantam, Cēsu novada pašvaldības Attīstības un teritorijas plānošanas komisija nolemj:

1. Nodot atsavināšanai izsolē Cēsu novada pašvaldības kustamo mantu - 1087,84 m3 zāģbaļķu īpašumā “Priekuļu pagasta pašvaldības zeme”.
2. Apstiprināt Priekuļu novada pašvaldības kustamās mantas - 1087,84 m3 zāģbaļķu īpašumā “Priekuļu pagasta pašvaldības zeme” elektroniskās izsoles noteikumus.
3. Noteikt izsoles sākuma cenu – 70 300,00 EUR (septiņdesmit tūkstoši trīs simti euro un 00 centi).
4. Atbildīgais par lēmuma izpildi - Cēsu novada Priekuļu apvienības pārvaldes speciāliste L.S.Berovska.
5. Kontroli par lēmuma izpildi veikt Cēsu novada Priekuļu apvienības pārvaldes vadītājai E.Šīrantei.

Attīstības un teritorijas plānošanas

komisijas priekšsēdētāja /personiskais paraksts/ I.Suija-Markova

Sekretāre /personiskais paraksts/ A.Alksnīte

Noraksts pareizs.

Cēsu novada Centrālās administrācijas

 Administrācijas biroja sekretāre A.Alksnīte

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Pielikums

Lēmumam Nr. 542

**Cēsu novada pašvaldības kustamās mantas - 1087,84 m3 zāģbaļķu īpašumā “****Priekuļu pagasta pašvaldības zeme”**

**IZSOLES NOTEIKUMI**

1. **Vispārīgie noteikumi**
	1. Elektroniskā izsolē ar augšupejošu soli, saskaņā ar Publiskas personas mantas atsavināšanas likumu, 100% par EUR tiek pārdota Cēsu novada pašvaldībai piederošā kustamā manta - 1087,84 m3 zāģbaļķu īpašumā “Priekuļu pagasta pašvaldības zeme”.
	2. Pārdodamo kokmateriālu aizvešanas un krautuves satīrīšanas termiņš tiek noteikts līdz 2024. gada 31. decembrim.
	3. Izsolāmos kokmateriālus dabā iespējams apskatīt katras nedēļas otrdienās un trešdienās no plkst. 9.00 līdz 12.00, iepriekš sazinoties ar komunālās daļas vadītāju Aināru Amantovu, tel. Nr. 29722111.
	4. Kustamās mantas izsoles nosacītā sākuma cena – 70 300,00 EUR (septiņdesmit tūkstoši trīs simti euro un 00 centi).
	5. Izsoles solis – 100,00 EUR (viens simts *euro* un 00 centi).
	6. Izsoles mērķis - pārdot kustamo mantu par iespējami augstāko cenu, nosakotpretendentu, kas šādu cenu piedāvās, elektroniskā izsolē.
	7. Izsole notiks elektronisko izsoļu vietnē
	8. Izsoles izziņošana un visas procesuālās darbības saistībā ar izsoli notiek saskaņā ar izsoles noteikumiem, Publiskas personas mantas atsavināšanas likumu un pašvaldības saistošajiem noteikumiem.
2. **Informācijas publicēšanas kārtība**
	1. Informācija (sludinājums) par izsoli tiek publicēta Latvijas Republikas oficiālajā izdevumā „Latvijas Vēstnesis”, laikrakstā „Druva”, Cēsu novada informatīvajā izdevumā „Cēsu novada vēstis”, pašvaldības tīmekļvietnē [www.priekuli.lv](http://www.priekuli.lv); www.cesunovads.lv un elektronisko izsoļu vietnē [www.izsoles.ta.gov.lv](http://www.izsoles.ta.gov.lv).

**3. Izsoles dalībnieki**

* 1. Par izsoles dalībnieku var kļūt jebkura fiziska vai juridiska persona, kura, saskaņā ar Latvijas Republikā spēkā esošiem normatīviem aktiem, var iegūt īpašumā kustamo mantu.
	2. Izsoles organizētāja un rīkotāja atbildīgās amatpersonas, kā arī citas personas, kuras saskaņā ar amata pienākumiem vai atsevišķu uzdevumu ir klāt mantas pārdošanā izsolē (tās organizēšanā, rīkošanā), nedrīkst paši būt pircēji, kā arī nedrīkst pirkt citu uzdevumā.
	3. Visiem pretendentiem, kuri vēlas piedalīties izsolē, 20 (divdesmit) dienu laikā no Īpašuma izsoles sludinājumā norādītā izsoles sākuma datuma jāiemaksā nodrošinājums 10 % apmērā no nekustamā īpašuma nosacītās izsoles sākuma cenas, tas ir 7 030,00 EUR (septiņi tūkstoši trīsdesmit *euro* un 00 centi) ar norādi „Izsoles nodrošinājums elektroniskai izsolei - kustamai mantai 1087,84 m3 zāģbaļķu īpašumā “Priekuļu pagasta pašvaldības zeme”kādā no Cēsu novada pašvaldības norēķinu kontiem.
	4. Nodrošinājums izsoles dalībniekiem jāiemaksā Cēsu novada pašvaldības norēķinu kontā:

A/S SEB Banka, konta Nr. LV51 UNLA 0004 0131 3083 5;

A/S Swedbank, konta Nr. LV36 HABA 0001 4020 3883 7;

A/S Citadele banka, konta Nr. LV60 PARX 0002 6785 6001 7;

A/S Luminor Bank, konta Nr. LV73 RIKO 0002 0131 0575 1.

1. **Izsoles norise**
	1. Izsoles pretendenti iesniedz pieteikumu izsolei elektronisko izsoļu vietnē <https://izsoles.ta.gov.lv>.
	2. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā nodrošinājuma naudu šajos noteikumos norādītajā apmērā un termiņā, kā arī maksu par dalību izsolē vietnes administratoram normatīvajos aktos noteiktajā apmērā, saskaņā ar elektronisko izsoļu vietnē reģistrētam lietotājam sagatavotu rēķinu.
	3. Izsoles rīkotājs autorizē izsoles pretendentu dalībai izsolē, kurš izpildījis visus izsoles priekšnoteikumus.
	4. Izsoles dalībnieks elektroniski var veikt solījumus no brīža, kad tas noteiktajā kārtībā autorizēts dalībai izsolē, līdz brīdim, kad izsole ir noslēgusies.
	5. Solīšana sākas no izsoles sākumcenas. Solītājs nevar reģistrēt solījumu, kas ir mazāks par izsoles sākumcenu vai vienāds ar to, atšķiras no izsoles sludinājumā noteiktā izsoles soļa t.i. par 100,00 EUR ( viens simts *euro*, 00 centi), vai ir mazāks par iepriekš reģistrētajiem solījumiem vai vienāds ar tiem.
	6. Reģistrētos solījumus nevar atsaukt vai mainīt.
	7. Elektronisko izsoļu vietnē solījumi tiek reģistrēti hronoloģiskā secībā, fiksējot nosolīto summu un solījuma reģistrēšanas laiku. Izsoles norises laikā šī informācija ir pieejama pašvaldībai un izsoles dalībniekiem.
	8. Izsoles norises laikā un pēc izsoles noslēguma elektronisko izsoļu vietnē ir publiski pieejama informācija par augstāko nosolīto cenu.
	9. Izsole noslēdzas 30 (trīsdesmitajā) dienā no Īpašuma izsoles sludinājuma norādītā izsoles sākuma datuma plkst.13:00, bet, ja 30 (trīsdesmitā) diena iekrīt brīvdienā vai svētku dienā, - nākamajā darbadienā līdz plkst.13:00. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par piecām minūtēm.
	10. Ja pēdējās stundas laikā pirms izsoles noslēgšanas tiek konstatēti būtiski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas plkst.13:00.
	11. Pēc izsoles noslēgšanas solījumus vairs nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
	12. Izsoles dalībniekiem, kuri nav nosolījuši nekustamo īpašumu, septiņu darba dienu laikā tiek atmaksāts nodrošinājums, ja izsoles dalībnieks ir izpildījis izsoles noteikumos fiksētās prasības. Nodrošinājums tiek atmaksāts, pārskaitot izsoles dalībnieka norādītajā kontā, vai, ja tāds norādījums nav bijis, kontā, no kura summa saņemta.
	13. Elektronisko izsoļu vietnē elektroniski sagatavotais akts uzskatāma par nodomu protokolu un tam ir informatīvs raksturs.
2. **Līguma slēgšanas un norēķina kārtība**
	1. Izsoles dalībniekam, kurš nosolījis visaugstāko cenu, desmit darba dienu laikā no izsoles dienas ir jānomaksā summa, ko veido starpība starp nosolīto cenu un drošības naudu. Izsoles dalības maksa netiek ieskaitīta norēķinos par nosolīto kustamo mantu.
	2. Ja izsoles dalībnieks desmit darba dienu laikā no izsoles dienas nav nomaksājis rēķinus, viņš zaudē tiesības uz kustamās mantas pirkšanu. Drošības nauda attiecīgajam izsoles dalībniekam netiek atmaksāta. Izsoles komisija informē par šo faktu Cēsu novada Priekuļu apvienības pārvaldi un piedāvā kustamo mantu pirkt izsoles dalībniekam, kas izsolē nosolījis nākamo augstāko cenu un šim izsoles dalībniekam 10 (desmit) darbadienu laikā no paziņojuma saņemšanas dienas paziņot izsoles rīkotājam par kustamās mantas pirkšanu par viņa nosolīto augstāko cenu, vienlaicīgi ar paziņojuma iesniegšanu par īpašuma pirkšanu veicot pilnu norēķinu.
	3. Cēsu novada domes izpilddirektors piecu darba dienu laikā pēc elektroniskā izsoles akta sagatavošanas apstiprina izsoles rezultātus.
	4. Septiņu dienu laikā pēc pilnas pirkuma maksas apmaksas persona, kas nosolījusi kustamo mantu, paraksta pirkuma līgumu.
3. **Nenotikusi izsole**

6.1. Izsole atzīstama par nenotikušu, ja:

6.1.1 izsolei nav pieteicies neviens izsoles dalībnieks;

6.1.2. neviens no izsoles dalībniekiem, kas pieteicies izsolei, nepārsola sākumcenu;

 6.1.3. nosolītājs nav samaksājis nosolīto cenu;

 6.1.4. izsoles norises laikā vai 24 (divdesmit četru) stundu laikā pēc izsoles noslēguma saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu.

6.2. Izsole atzīstama par spēkā neesošu, ja Izsoles rīkošanā ir pieļauta atkāpe no Publiskas personas mantas atsavināšanas likuma un šajos Izsoles noteikumos paredzētās kārtības.